Ian Jazzi

**Ian Frederick Oshodi** du'am dabisir anɛ yʋʋm tʋsir, kɔbiswai n pisnii nɛ ayuobu Vaala Nwadig dabisim pistan'(30th March 1986), Ian Jazzi la ka nidib da mi' o sʋ'ʋŋa, o anɛ Ghana/Nigeria sini tʋm-tʋm vɛ'ɛgid yʋma, vɛ'ɛgid ka maan, ka mɛ kuosid la'adnam. O da kpɛmisid nidib Ghana koala ka ba yʋmid wina'am yʋʋma on mɛŋ da yʋʋm yʋʋmir yinne ka di yʋ'ʋr an Get some nɛ Get your Clap On yʋma tʋsa ayi nɛ yinne(2001) la ni. Jayso da maal yʋʋmbama ayi la. O mɛ da lɛm paas nimbanɛ da yʋm GH Rap dinɛ zi'eni tis 'Hip-hop yʋma dinɛ ka ba maan Ghana' kpala.

Yʋma tʋsa ayi nɛ awai (2009) la ni ka, Jazzi da tʋmnɛ nɛ banɛ piin banɛ di ya'an  TV Commercial by creative Eye, ka ba nɔkid sini la nɛ nu'ubibis tisid telekominikasin dim TIGO bɛ Mumbai, India. Jazzi da lɛm anɛ pa'ani bɛ The Unwind Agency, bɛ Ghana kpala ka ba mɔri mɔɔn yʋma tʋsa ayi nɛ awai(2009) la ni. Yʋma tʋsa ayi nɛ piiga (2010) la ni, o da yʋmi o yiiga yʋma mixtape la'as In Stereo Volume 1, dinɛ ka Ghana dim da mɔri li hali. Ian da lɛm paam suori tʋm nɛ tʋm beda zin'is nwɛnɛ Coca-Cola, o yʋ'ʋm daa anɛ mɔɔligʋ tisi ba dinɛ bɛ nɛ labaya gbana nɛ magazine ads, billboard nɛ TV commercials

## O vʋ'ʋm pin'ilʋg nɛ sakur
Ian du'adib da anɛ Frederick Oshodi nɛ Patience Otuwaa Amponsah bɛ Osu, Accra bɛ Ghana. O saam da mɔr hali yit Nigeria ka an kpikpiʋŋ sɔb, o da kpi nɛ lɔr sapuadin ka ba naam du'a Jazzi. O ma la da fedigi yi Lagos lɛb Ghana na o sid Oshodi kum la ya'aŋ. Jazzi keŋŋɛ Datus Complex School, di DA anɛ sakur kani ka ba kenne gbɛɛd ka bɛ Tema. On da an yʋma piiga nɛ ayi(12yrs)  la o taʋ kpɛɛm Gifty Jenny onɛ da an yʋʋm piiga nɛ atan'(13yrs) saŋkan la, di da tɔinɛ pamm tis Ian bɔzugɔ ba miilimnɛ taaba hali.

## O yʋma tʋʋma
Ian da nɔknɛ ayʋmi pɛdigid la nɛ nɛ nimua hali on da bɛ sakur titarin la Adisadel College yʋma tʋsa ayi nɛ yinne(2001) la ni. Dinɛ da kpɛmisi o anɛ di'ema yʋ'ʋŋ nɛɛ Hip-hop malima dinɛ da bɛ ba sakurin la, nɛ 90's hip-hop la da kpɛmisʋ pamm. O mɔr saŋa banɛ ka o an zaalim la nwɛ'ɛd kugisi di'emid ka yʋmid sakur dɔɔgin la. O da naae ya ka tɔlisi kɛŋ The University Of Ghana, Legon, ani ka o zamis Economis, Mathematics nɛ Theater Arts. On da bɛ university la ni la o da tʋmnɛ saŋa wʋsa ka recoodi lidii digin, pian'ad campus Radio station la ni, Radio Universe ni.

Yʋma tʋsa ayi nɛ piiga, Dɔnwalig Nwadig(March 2010) la ni, Jazzi fa yʋmi yiiga yʋma mixtape, In Stereo Vol.1. yʋʋma la maalʋg Ian Jazzi da tʋm mɛ li wʋsa, ba mɛ da lɛm EL, Tnyce Canada nid ka nɛ maan yʋma tisid nidib la, Six45 nɛ Jae Milla. Yʋm-yʋm Racquel, Taurian Devueax nɛɛYolanda Chioma Richard-Albert. 

Yʋma tusa ayi nɛ piiga Sawa'ar Nwadig la ni, Ian Jazzi da yisi o yʋm gɛnda(mixtape) dinɛ pɛɛs ayi, Ian Jazzi da bɛ Heartbeats & other free styles. Di anɛ yʋʋm gɛnda (mixtape) kaŋa ni ka onɛ maal yʋmanami tisid nidib Ghana sʋ'ʋlim koala ka ba mi'i hali la Jayso, da pa'ala Ian Jazzi nɛ da maan si'em dɔlisid bʋmw'da la. Di da anɛ yʋʋm gɛnda b anɛ buudi ka ba da maani li yʋm-yʋmidib nwɛnɛ Sarkodie, Sway DaSafo, R2Bees, nɛ Kwaw Kesse. Dinɛ yɛla ka ba daa maal yʋma gɛnda bama la anɛ yee, ba da bɔɔdnɛ ye ba pa'al Jazzi mɔr mi'ilim sia nyaŋidi yʋmi dɔlisid bumnwɛ'ɛda la, ka lɛm nɔk bʋnsiaba nami pɛɛs ka li koɛmisid ka an siigin.

Yʋma tusa ayi nɛ piiga Sawa'ar Nwadig la ni, Ian Jazzi da yisi o fa yisi o pʋtɛn'ɛri lɛb o tʋʋma zin'igin, din an The Unwind Agency, o da maal tʋʋm nami naae ka yʋ'ʋm mɔɔnɛ tisid tʋʋma zin'isnam nwɛnɛɛ TIGO, Ecobank, nɛɛ Coca-Cola. O mɛ da yis yʋm pa'ala bɛdigʋ ka banɛ da pɛɛs o anɛ EL, Trigmatic, Jay Foley, Senam E. Twin Gbeho, nɛ Radio Rock/rapper J.O.E.L. Yʋma tusa ayi nɛ piiga(2010) la naarin la, on nɛ o zua EL da la'asi yis yʋm paal dinɛ yʋ'ʋri buon yee Envy. Yʋma tusa ayi nɛ piiga nɛ yinne, Fulumfug Nwadig la ni, Ian Jazzi da yis  sini yʋm paalig dinɛ yʋ'ʋri buon yee The Real, bɛ In Stereo Volume II - Turn The Volume Up ka niŋ tɔ'ɔ-tɔ'ɔ dɔl nɛɛ Envy, bɛ  yʋma tusa ayi nɛ piiga nɛ yinne Dɔnwalig Nwadig(March 2011) la ni.

Yʋma tusa ayi nɛ piiga nɛ atan'  Mɔtul Nwadig la ni (August 2013) la ni, Ian Jazzi da yisi o yʋma kanɛ pɛɛs pistan' nɛ ayi(32) bɛ In Stereo Volume II - Turn The Volume Up  mixtape pɛɛs nɛ yʋm-yʋm maan-maanib(Producer Coptic la bɛdigʋ, rappers, Psalm 1, Christ Junkie nɛɛ D.E.M.

## Yʋʋm-yʋʋm la'asug
Ian Jazzi da anɛ ba Di'ema la'asʋg la Zugran nya'andɔl bɛ sakur kanɛ ka o da ken la ni, ka dinzug ka o da pɛɛsidi ba bʋmbanɛ ka ba da maal la bɛdigʋ ni. On da bɛ University of Ghana la o da di'em nwɛnii Duncan n bɛ Shakespeare's Macbeth, nɛ Jerry bɛ Harold Pinters 'Betrayal', nɛ banɛ bɛ.

## Tiivi
Yʋʋma tusa ayi nɛ anii(2008) la ni, Ian Jazzi da maal NT1 sɛnlʋŋ diema bɛ TV Africa, zinig kanɛ k aba sʋŋidi maan diema dinɛ k aba pianad nɛ nɔɔr, ka di da yuug kem paae wʋʋ episode nam bam piiga nɛ nɛ ayuobu. Yʋʋma tusa ayi nɛ piiga(2010) la ni, Rite Multimedia dim da tis Ian Jazzi tʋʋma ka o da gɔsid dinɛ anɛ *Basket Ball TV*, ka lɛm bɛ TV Africa yaas. Diema da kpanpnɛ community basketball competition wʋsa dinɛ ka da maali di Elwak Stadium la ni, ka nɔki li di kpɛnɛs nasaa sɔɔgin ka nidib gɔsid.

Ka yʋʋma tusa ayi nɛ piiga(2010) la ni yaas, Jaazi da diem sini diema dinɛ ka di pianazug an playboy in *Desperation,* *an malisim diema tiivi n, ka di anɛ* Dickson Dzapasu da gtsi di maalʋg yɛla, onɛ k aba da piana o yɛla yʋʋŋ saŋa bɛ Ghana nɛ Nigeria. Yʋʋma tusa ayi nɛ piiga nɛ ayi(2012) la ni, da diem sini diema dinɛ ka li pianazug dasaŋ kanɛ an ligidi sɔb ka mɔri a-ʋkim-mɛŋ, onɛ kpɛn yɛla ni ka buosi o bɛ TV ni Peep, ka li ane Shirley Frimpong Manso. Yʋʋma tusa ayi nɛ piiga nɛ atan(2013) la ni, Jazzi da diem, diemkanɛ ka li pianazug an yee Nana bɛ African movie, *Potomanto,* *ka onɛ da gɔsi li maalʋg yɛla anɛ* Manso.

## O yʋmanam la wʋsa
### Albums
#*In Stereo Volume 1* (2010)
#*Heartbeats & Other Freestyles* (2010)
#*In Stereo Volume 2 – Turn The Volume Up* (2013)
#"O.K.K. (Osu King Kong)" (2016
#*Lockdown 'N Chaos (2020)*
#*I Wuz Hia Som - 1 Form One Boy (2021)*
#1NDouble (2024) 

## O tiivinam nɛ sininam
#*Desperation* (2010)
#*Peep*, (2013)
#*Potomanto*, (2013)

## Gbanvɛɛnsa